KOMISIJOS REGLAMENTAS (EB) Nr. 1575/2004
2004 m. rugsėjo 8 d.
panaikinantis Reglamentus (EB) Nr. 717/96, (EB) Nr. 1484/96, (EB) Nr. 1508/96, (EB) Nr. 164/97, (EB) Nr. 299/97 ir (EB) Nr. 1112/97, susijusius su ypatingos paramos priemonėmis jautienos rinkai Belgijoje, Vokietijoje, Prancūzijoje, Airijoje, Nyderlanduose, Portugalijoje ir Jungtinėje Karalystėje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 39 straipsnį,
kadangi:
(1)
Komisijos reglamentais (EB) Nr. 717/96 (2), (EB) Nr. 1484/96 (3), (EB) Nr. 1508/96 (4), (EB) Nr. 164/97 (5), (EB) Nr. 299/97 (6) ir (EB) Nr. 1112/97 (7), patvirtinančiais ypatingos paramos priemones Belgijai, Vokietijai, Prancūzijai, Airijai, Nyderlandams, Portugalijai ir Jungtinei Karalystei, buvo leista sumokėti kompensacijas suinteresuotoms valstybėms narėms už galvijų paskerdimą jų kompetentingų institucijų įsakymu kaip galvijų spongiforminės encefalopatijos (GSE) likvidavimo priemonių dalį.
(2)
Kadangi sąlygų, dėl kurių šios priemonės buvo patvirtintos, daugiau nesilaikoma, būtina panaikinti Reglamentus (EB) Nr. 717/96, (EB) Nr. 1484/96, (EB) Nr. 1508/96, (EB) Nr. 164/97, (EB) Nr. 299/97 ir (EB) Nr. 1112/97.
(3)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentai (EB) Nr. 717/96, (EB) Nr. 1484/96, (EB) Nr. 1508/96, (EB) Nr. 164/97, (EB) Nr. 299/97 ir (EB) Nr. 1112/97 panaikinami.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 8 d.